Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 318/11/8808	Rožňava, 15.3.2013
EEČ : 2-67-42-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 01.03.2011 v čase od 10.00 hod. do 13.00 hod. v katastrálnom území obce Krásnohorské Podhradie, okres XXXXX, v časti Malý vrch, v poraste zv. Blažovec, ktorý patrí do lesného pôdneho fondu, odcudzil vyrúbanú drevnú hmotu, dreviny smrek, v objeme 0,54 mł, čím pre spoločnosť Lesopartner, s. r. o. XXXXX spôsobil škodu vo výške najmenej 23,98 €, 

lebo je trestné stíhanie neprípustné podľa § 9 odsek 1 písmeno e

Odôvodnenie:
Uznesením okresného prokurátora v Rožňave, sp. zn. XXXXX zo dňa 10.06.2011,  právoplatným dňa 17.06.2011, bolo v zmysle § 216 ods. 1 písm. a), b), c), ods. 2 Tr. por. podmienečne zastavené trestné stíhanie vedené proti obvinenému XXXXX za prečin krádeže podľa § 212 ods. 2 písm. d) Tr. zák., na tom skutkovom základe, ako je to uvedené vo výrokovej časti tohto uznesenia, pričom mu bola určená skúšobná doba v trvaní 12 (dvanásť) mesiacov.  
Uznesením prokurátora Okresnej prokuratúry XXXXX, sp. zn. Pv 318/2011 zo dňa 15.11.2012, právoplatným dňa 26.11.2012, bolo v zmysle  § 217 ods. 1 Tr. por. pokračované v trestnom stíhaní obvineného, pretože bolo zistené, že rozsudkom Okresného súdu XXXXX, sp. zn. 3 T/56/2012 zo dňa 11.05.2012, právoplatným toho istého dňa, bol obvinený XXXXX uznaný vinným v bode 2) výrokovej časti rozsudku zo spáchania v spolupáchateľstve podľa § 20 Tr. zák. pokusu prečinu krádeže podľa § 14 ods. 1 Tr. zák., § 212 ods. 2 písm. a) Tr. zák., na tom skutkovom základe, že 
dňa 24.02.2012 okolo 13.15 hod., po predchádzajúcej vzájomnej dohode s obvineným XXXXX, v obci Krásnohorské Podhradie, okres XXXXX, prišli k rodinnému domu č. 701 a zo zadnej strany sekerou vysekali stenu predajného stánku, ktorá bola tvorená plechom a sadrokartónom, v úmysle odcudziť cudzie veci, pričom otvor do predajne nevytvorili a z miesta odišli bez odcudzenia vecí, čím spôsobili škodu pre majiteľa XXXXX vo výške najmenej 10,- €, 
a bol mu uložený úhrnný trest odňatia slobody v trvaní 10 (desať) mesiacov  s podmienečným odkladom výkonu tohto trestu na skúšobnú dobu v trvaní 36 (tridsaťšesť) mesiacov. 
	Z tohto je zrejmé, že obvinený XXXXX uvedený skutok spáchal v dobe plynutia skúšobnej doby podmienečne zastaveného trestného stíhania.  
Následne bolo zistené, že uznesením Okresného súdu XXXXX, sp. zn. 3 T/56/2012 zo dňa 08.01.2013, právoplatným dňa 05.02.2013, bol obvinený XXXXX účastný rozhodnutia prezidenta Slovenskej republiky o amnestii, zo dňa 02.01.2013, s tým, že podľa článku I uvedeného rozhodnutia sa mu odpúšťa celý uložený úhrnný trest odňatia slobody v trvaní 10 (desať) mesiacov s podmienečným odkladom výkonu tohto trestu na skúšobnú dobu v trvaní 36 (tridsaťšesť) mesiacov  a hľadí sa neho, akoby nebol odsúdený. 
Obvinený je z miesta trvalého bydliska všeobecne hodnotený. Doposiaľ bol 7-krát súdne trestaný. Ostatnýkrát trestným rozkazom Okresného súdu XXXXX, sp. zn. 3 T/56/2012 zo dňa 11.05.2012, právoplatným toho istého dňa, bol uznaný vinným v bode 2) výrokovej časti rozsudku zo spáchania v spolupáchateľstve podľa § 20 Tr. zák. pokusu prečinu krádeže podľa § 14 ods. 1 Tr. zák., § 212 ods. 2 písm. a) Tr. zák. a bol mu uložený úhrnný trest odňatia slobody v trvaní 10 (desať) mesiacov  s podmienečným odkladom výkonu tohto trestu na skúšobnú dobu v trvaní 36 (tridsaťšesť) mesiacov, t. j. do 11.05.2012. Trest mu bol dňa 08.01.2013 amnestovaný a hľadí sa na neho, akoby nebol odsúdený. 
	Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.  
	Podľa § 9 ods. 1 písm. e) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor